x'è on pilota automobilistego talian che el ga garezà anca 'ntale Formula 1 otenendo come meior risultado on quarto posto inte el Gran Premio de Monaco 1989. Dopo l'esordio inte i kart inte el 1980 el pasa ala Formula 4, ala Formula Fiat Abarth e ala Formuła 3 inte el 1984, dela qual el deventa canpion europeo inte el anno sucesivo. Inte el 1986 el esordise in Formula 1 inte el Gran Premio d'Italia co la scuderia Osella, co la qual el disputa poi l'intera stagion 1987. 'St'anata x'é deludente par el pilta, costreto al ritiro par ben tredese volte, par la poca afidabilità dela vetura. Inte el 1988 e 1989 el core co le Dallara dela Scuderia Italia. Inte ła prima stagion otiene come masimo on setemo posto in Portogalo mentre inte ła seconda el otiene i primi punti dela so cariera rivando quarto a Monaco e sesto in Canada. In Ungheria el parte adiritura terzo in griglia, ma termina setemo. El pasa ala Arrows inte el 1990 otenendo on quinto posto oncora a Monaco; l'anno seguente el se cata a corer co la Footwork in quela che sarà la so oltema partecipasion, se se esclude on'iscrision rifiutada l'ano sucessivo come pilota dela Andrea Moda. A partir dal 1992 el se dedica ale Sport Protòtipi in Eoropa e anca in America , e ale Granturismo, vinsendo el Canpionà fransese GT inte el 2002 co na Ferrari 360 Modena GT.